Pada Disember 2023, seorang kanak-kanak enam tahun, **Zayn Rayyan bin Zaim Ikhwan**, disahkan hilang di kawasan Damansara Damai, Selangor, Malaysia. Melalui pencarian, kanak-kanak tersebut ditemui maut di kawasan berdekatan, dan kemudiannya disahkan mati dibunuh oleh pihak polis tempatan.

Latar belakang
--------------

Zayn Rayyan, kanak-kanak berusia enam tahun yang menghidap autisme dikhabarkan hilang pada tengah hari 5 Disember 2023, dan kali terakhir ditemui dalam pakaian seragam sekolah bermain di kawasan Apartmen Idaman, Damansara Damai di Selangor, Malaysia. Dengan ini, penguar-uaran dilakukan oleh keluarganya, dan tersebar melalui media. Pada malam 6 Disember, pihak polis tempatan bekerjasama dengan ratusan para penduduk apartmen dalam usaha cari dan menyelamat Zayn, termasuk pencarian pintu-ke-pintu dan kawasan sekitar. Zayn kemudiannya ditemui maut mengiring di kawasan anak sungai di belukar berdekatan apartmen pada malam tersebut oleh pihak penduduk.

### Siasatan

Bedah siasat oleh pihak polis kemudiannya mengesahkan bahawa dia mati dibunuh, dipercayai mati dicekik berdasarkan tanda cedera di leher, dan mengesahkan bahawa dia memiliki tanda cedera untuk mempertahankan diri. Di samping itu, tiada tanda penderaan dikesan pada badannya. Berikutan penemuan itu, pihak polis menubuhkan pasukan khas untuk menyiasat pembunuhan itu. Mayat Zayn pula dikebumikan pada 7 Disember selepas bedah siasat dijalankan.

Kawasan mayat dijumpai dikhabarkan telah dicari beberapa kali oleh pihak pencarian sebelumnya. Dengan itu, pihak polis mengandaikan bahawa dia dibunuh di suatu tempat lain lalu dibawa ke tempat penemuan.

Siasatan kemudian diteruskan di kawasan sekitar untuk mencari bukti-bukti baharu. Penyiasatan awal menganggap hanya ada seorang suspek yang terlibat.

Rujukan
-------

1. ↑  Ahmad Ismadi Ismail (2023-12-06). "Ibu rayu orang ramai bantu cari anak OKU hilang". *Sinar Harian*. Dicapai pada 2023-12-08.
2. ↑  Hafidzul Hilmi Mohd Noor (2023-12-06). "6-year-old autistic boy missing since Tuesday; mother pleads 'hold onto him' if found | New Straits Times". *NST Online* (dalam bahasa Inggeris). Dicapai pada 2023-12-08.
3. ↑  Selvam, Kousalya (2023-12-06). "Police, residents going door-to-door to find missing autistic boy". *Sinar Daily* (dalam bahasa Inggeris). Dicapai pada 2023-12-08.
4. ↑  Safeek Affendy Razali (7 Disember 2023). "'Hati tergerak nak cari anak sungai sebelum temui Zayn Rayyan' - Penduduk". *Berita Harian*. Dicapai pada 8 Disember 2023.
5. ↑  Hazim Jaafar (2023-12-08). "Adik Zayn Rayyan Didapati Cuba Mempertahankan Diri Semasa Kejadian". *VOCKET*. Dicapai pada 2023-12-08.
6. ↑  Nor Azizah Mokhtar (7 Disember 2023). "'Tiada kesan dera pada tubuh Zayn Rayyan' - Polis". *Berita Harian*. Dicapai pada 8 Disember 2023.
7. ↑  Nor Azizah Mokhtar (7 Disember 2023). "Polis tubuh 'task force', panggil semula ibu dan bapa Zayn Rayyan". *Berita Harian*. Dicapai pada 8 Disember 2023.
8. ↑  "Jenazah Zayn Rayyan selamat dikebumi". *Berita Harian*. 8 Disember 2023. Dicapai pada 8 Disember 2023.
9. ↑  Ahmad Ismadi Ismail (2023-12-07). "Tiga kali pencarian di lokasi sama, Zayn Rayyan akhirnya ditemui". *Sinar Harian*. Dicapai pada 2023-12-08.
10. ↑  Ameer Fakhri (7 Disember 2023). "Polis percaya Zayn meninggal dunia di tempat lain". *Free Malaysia Today*. Dicapai pada 8 Disember 2023.
11. ↑  Muhammad AMinuralif Mohd Zoki (2023-12-12). "Kes bunuh Zayn Rayyan: Polis teliti 'dashcam', ada pergerakan dikesan". *Sinar Harian*. Dicapai pada 2023-12-28.
12. ↑  Ruwaida Md Zain (11 Disember 2023). "Seorang terbabit dalam kes Zayn Rayyan". *Berita Harian*. Dicapai pada 28 Disember 2023.